**КОМИ РЕСПУБЛИКАЛӦН ОЛАНПАС**

**Вот перъян юалӧмъяс серти Коми Республикаса ӧткымын оланпастэчас актӧ вежсьӧмъяс пыртӧм йылысь**

## Примитӧма Коми Республикаса

Каналан Сӧветӧн 2016 вося вӧльгым тӧлысь 23 лунӧ

**1 статья.** Пыртны“Коми Республика мутасын вот перъян кокньӧдӧм системаӧн да вот перъян патентнӧй системаӧн вӧдитчигӧн асшӧр уджалысьяслы ноль прӧчент мында вот ставка урчитӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2015, 7 №, 65 ст.) татшӧм вежсьӧмъяс:

1. Оланпас дорӧ 1 содтӧд гижны тайӧ Оланпас дорӧ 1 содтӧд серти.

2. Оланпас дорӧ 2 содтӧдын:

1) 21 да 22 пунктъяс киритны;

2) содтыны татшӧм сюрӧса 23 – 36 пунктъяс:

“23. Скӧт начкӧм, нуӧм-вайӧм, вӧтлӧм, йирсьӧдӧм серти услугаяс.

24. Куысь да кучикысь кӧлуй вӧчӧм.

25. Вӧрса сёянторъяс, недревеснӧй вӧр ресурсъяс да бурдӧдчан быдмӧгъяс чукӧртӧм да заптӧм.

26. Фруктъяс да град выв пуктас косьтӧм, переработайтӧм да консервируйтӧм.

27. Йӧв прӧдукция вӧчӧм.

28. Плодово-ягоднӧй пуктан материалъяс вӧчӧм, град выв пуктас культура рӧсада да турун кӧйдыс быдтӧм.

29. Пӧжас да пызя юмовторъяс вӧчӧм.

30. Вузӧс вылӧ да спортивнӧя чери кыйӧм да чери рӧдмӧдӧм.

31. Вӧр вӧдитӧм да вӧр овмӧс нуӧдан мукӧд удж.

32. Гижӧмӧн да устнӧя вуджӧдчӧм.

33. Пӧрысьясӧс да вермытӧмъясӧс дӧзьӧритӧм серти удж.

34. Шыбласъяс чукӧртӧм, обработайтӧм да иналӧм, а сідзжӧ вторичнӧй сырьё обработайтӧм.

35. Памятникъяс вылӧ из вундӧм, мичмӧдӧм да пелькӧдӧм.

36. Компьютеръяс да коммуникационнӧй оборудование дзоньталӧм.”.

**2 статья.** Пыртны “Вот мынтысьяслӧн торъя категориялы, кодъяс бӧрйисны воталӧм объектӧн чӧжӧс, мый чинтӧма рӧскод мында вылӧ, вот перъян кокньӧдӧм системаӧн вӧдитчӧмкӧд йитӧдын перъян вот ставка урчитӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2010, 44 №, 1015 ст.; 2011, 48 №, 1369 ст.) татшӧм вежсьӧм:

Оланпас дорӧ содтӧд гижны тайӧ Оланпас дорӧ 2 содтӧд серти.

**3 статья.** Пыртны “Коми Республика мутасын вот перъян патентнӧй система пыртӧм да сыӧн вӧдитчӧм йылысь” Коми Республикаса Оланпасӧ (Коми Республикаса канму власьт органъяслӧн индӧд–тшӧктӧмъяс, 2012, 62 №, 1506 ст.; 2013, 37 №, 685 ст.; 2014, 32 №, 643 ст.; 2015, 21 №, 290 ст.) татшӧм вежсьӧмъяс:

1. 3 статья киритны.

2. Оланпас дорӧ 2 содтӧд киритны.

**4 статья.** Тайӧ Оланпасыс вынсялӧ 2017 во тӧвшӧр тӧлысь 1 лунсянь.

Коми Республикаса Юралысь С.А. Гапликов

Сыктывкар

2016 вося вӧльгым тӧлысь 30 лун

122-РЗ №

“Вот перъян юалӧмъяс серти Коми

Республикаса ӧткымын оланпастэчас актӧ

вежсьӧмъяс пыртӧм йылысь” Коми

Республикаса Оланпас дорӧ

1 содтӧд

“Коми Республика мутасын вот перъян

кокньӧдӧм системаӧн да вот перъян

патентнӧй системаӧн вӧдитчигӧн

асшӧр уджалысьяслы ноль прӧчент

мында вот ставка урчитӧм йылысь”

Коми Республикаса Оланпас дорӧ

1 содтӧд

**АСШӦР УДЖ СИКАСЪЯС,**

кутшӧмъяс серти Коми Республика мутасын вот мынтысьяс - асшӧр уджалысьяс вот перъян кокньӧдӧм системаӧн вӧдитчигӧн вермӧны вӧдитчыны ноль прӧчент мында вот ставкаӧн

|  |  |  |
| --- | --- | --- |
| Д/в№ | Асшӧр удж сикасъяс | Ставроссияса классификатор серти экономическӧй удж сикасъяслӧн код  ОК 029-2014 (КДЕС 2 ред.) |

| 1 |  | 3 |
| --- | --- | --- |
| 1. | Быдмӧг вӧдитӧм да скӧт видзӧм, вӧралӧм да тайӧ юкӧнъясын лӧсялана услугаяс сетӧм | 01 |
| 2. | Вӧр вӧдитӧм да вӧр лэдзӧм | 02 |
| 3. | Дуб ваын чери кыйӧм | 03.12 |
| 4. | Сёян-юан вӧчӧм | 10 |
| 5. | Чуж вӧчӧм | 11.06 |
| 6. | Абу алкоголя юанторъяс вӧчӧм; минеральнӧй ва да мукӧд юан ва бутылкаясын вӧчӧм | 11.07 |
| 7. | Текстильысь изделиеяс вӧчӧм | 13 |
| 8. | Паськӧм вурӧм | 14 |
| 9. | Кучик да кучикысь изделиеяс вӧчӧм | 15 |
| 10. | Вӧр обработайтӧм да пуысь да пробкаысь изделиеяс вӧчӧм, пызан-улӧсысь кындзи, идзасторъясысь изделиеяс да кыан материалъяс вӧчӧм | 16 |
| 11. | Бумага да бумагаысь изделиеяс вӧчӧм | 17 |
| 12. | Полиграфия удж да юӧр носительяс копируйтӧм | 18 |
| 13. | Химическӧй веществояс да химическӧй прӧдуктъяс вӧчӧм | 20 |
| 14. | Бурдӧдчан средствояс да медицинаын вӧдитчан материалъяс вӧчӧм | 21 |
| 15. | Резинаысь да пластмассаысь изделиеяс вӧчӧм | 22 |
| 16. | Мукӧд абу металлическӧй минеральнӧй прӧдуктъяс вӧчӧм | 23 |
| 17. | Металлургическӧй производство | 24 |
| 18. | Дась металлическӧй изделиеяс вӧчӧм, машинаясысь да оборудованиеысь кындзи | 25 |
| 19. | Компьютеръяс, электроннӧй да оптическӧй изделиеяс вӧчӧм | 26 |
| 20. | Электрическӧй оборудование вӧчӧм | 27 |
| 21. | Машинаяс да оборудование вӧчӧм, кутшӧмъясӧс абу пыртӧма мукӧд группировкаӧ (сынӧд суднояслы пускӧвӧй устройствояс, сынӧд суднояслы катапультируйтан устройствояс да с.в. оборудование вӧчӧм кындзи) | 28 (28.99.3 кындзи) |
| 22. | Пызан-улӧс вӧчӧм | 31 |
| 23. | Мукӧд дась изделие вӧчӧм | 32 |
| 24. | Машинаяс да оборудование дзоньталӧм | 33.12 |
| 25. | Электроннӧй да оптическӧй оборудование дзоньталӧм | 33.13 |
| 26. | Электрическӧй оборудование дзоньталӧм | 33.14 |
| 27. | Промышленнӧй машинаяс да оборудование монтируйтӧм | 33.20 |
| 28. | Электрическӧй энергияӧн, биаруӧн да руӧн могмӧдӧм; сынӧд кондиционируйтӧм (электроэнергияӧн вузасьӧм да руӧн да пӧсь ваӧн (шоныд энергияӧн) вузасьӧм кындзи) | 35 ( 35.14, 35.30.6 кындзи) |
| 29. | Ва босьтӧм, сӧстӧммӧдӧм да юклӧм | 36 |
| 30. | Ортсӧ лэдзан ва чукӧртӧм да обработайтӧм | 37 |
| 31. | Шыбласъяс чукӧртӧм, обработайтӧм да иналӧм; вторичнӧй сырьё обработайтӧм | 38 |
| 32. | Электромонтажнӧй удж вӧчӧм | 43.21 |
| 33. | Санитарно-техническӧй удж вӧчӧм, шоныд сетан системаяс да сынӧд кондиционируйтан системаяс монтируйтӧм | 43.22 |
| 34. | Дженьыд кадся олӧм вылӧ местаяс сетӧм серти удж | 55.20 |
| 35. | Йӧзӧдчан удж | 58 |
| 36. | Шылад гижан да шылада произведениеяс лэдзан удж | 59.20 |
| 37. | Компьютеръяс уджтасӧн могмӧдӧм, тайӧ юкӧнын консультация услугаяс да мукӧд ӧттшӧтш сетан услуга | 62.0 |
| 38. | Мыччӧдъяс обработайтан удж, юӧр меститан услугаяс сетӧм, Ӧтуввез юӧр сетан коммуникация везйын порталъяслӧн удж | 63.1 |
| 39. | Мыччӧдъяс база да юӧр ресурсъяс лӧсьӧдӧм да наӧн вӧдитчӧм серти удж | 63.11.1 |
| 40. | Промышленнӧй удж да производство балаяс лӧсьӧдӧм, кутшӧмъяс йитчӧмаӧсь электротехникакӧд, электроннӧй техникакӧд, горнӧй делӧкӧд, химическӧй технологияяскӧд, машинаяс стрӧитӧмкӧд, а сідзжӧ промышленнӧя стрӧитчан, системотехника да лёк суӧмысь видзчысян техника юкӧнын | 71.12.12 |
| 41. | Сынӧд, холодильнӧй техника, санитарнӧй техника кондиционируйтӧм да гӧгӧртас, стрӧительнӧй акустика няйтчӧдӧм бӧрся мониторинг нуӧдӧм серти балаяс лӧсьӧдӧм | 71.12.13 |
| 42. | Му пытшкӧс туялан да минерально-сырьевӧй база выльмӧдан юкӧнын геологоразведочнӧй, геофизическӧй да геохимическӧй уджъяс | 71.12.3 |
| 43. | Картография серти удж, география объект нимъяс да картография да геодезия фонд лӧсьӧдан да нуӧдан юкӧнын удж пыртӧмӧн | 71.12.42 |
| 44. | Гидрографическӧй корсьысян уджъяс | 71.12.43 |
| 45. | Картография да космос йылысь юӧр чукӧртӧмкӧд, обработайтӧмкӧд да дасьтӧмкӧд йитчӧм удж, аэросъёмка пыртӧмӧн | 71.12.44 |
| 46. | Торъя йӧзлы да юридическӧй кывкутысьяслы гӧгӧртас няйтчӧдӧм серти мониторинг нуӧдан удж | 71.12.53 |
| 47. | Канму власьт органъяслы да олысьяслы гидрометеорология йылысь юӧр обработайтӧм да сетӧм серти удж | 71.12.55 |
| 48. | Материалъяслысь да веществояслысь тэчассӧ да сӧстӧмлунсӧ видлалӧм да туялӧм: материалъяссӧ да веществояссӧ химическӧя да биологическӧя туялӧм; сёян-юан сӧстӧмлун видлалӧм да туялӧм, ветеринарнӧй контроль да сёян-юан вӧчӧм бӧрся видзӧдӧмсӧ пыртӧмӧн | 71.20.1 |
| 49. | Материалъяссӧ да веществояссӧ физическӧя да механическӧя видлалӧм да туялӧм | 71.20.3 |
| 50. | Техническӧй контроль, видлалӧм да туялӧм серти мукӧд удж | 71.20.9 |
| 51. | Естественнӧй да техническӧй наукаяс юкӧнын наука боксянь туялӧмъяс да разработкаяс | 72.1 |
| 52. | Ӧтйӧза да гуманитарнӧй наукаяс юкӧнын наука боксянь туялӧмъяс да разработкаяс | 72.2 |
| 53. | Рыноклысь конъюнктура туялӧм да йӧзкотырлысь видзӧдлас тӧдмалӧм | 73.20 |
| 54. | Школаӧдз велӧдӧм | 85.11 |
| 55. | Челядьлы да верстьӧяслы содтӧд тӧдӧмлун сетӧм | 85.41 |
| 56. | Пӧрысьяслы да вермытӧмъяслы оланін могмӧдтӧг социальнӧй услугаяс сетӧм | 88.10 |
| 57. | Исполнительскӧй искусствояс юкӧнын удж | 90.01 |
| 58. | Коммуникация оборудование дзоньталӧм | 95.12 |
| 59. | Торъя мортлы да овмӧсса да бытӧвӧй тӧдчанлуна вӧдитчӧм вылӧ кӧлуй дзоньталӧм | 95.2 |
| 60. | Мортлысь вынйӧр сӧвмӧдан да дзоньвидзалун бурмӧдан удж | 96.04 |
| 61. | Медалӧм уджалысьяскӧд гортса овмӧс нуӧдӧм | 97.00 |

Вот мынтысь вермӧ вӧдитчыны ноль прӧчент мында вот ставкаӧн став сикаса асшӧр удж серти, кутшӧмъяс веськалӧны группировкаяслӧн лӧсялана код улӧ (класс, классув, группа, группаув, сикас), кутшӧмӧс урчитӧма тайӧ содтӧдын.

”.

“Вот перъян юалӧмъяс серти Коми

Республикаса ӧткымын оланпастэчас актӧ

вежсьӧмъяс пыртӧм йылысь” Коми

Республикаса Оланпас дорӧ

2 содтӧд

“Вот мынтысьяслӧн торъя категориялы, кодъяс бӧрйисны воталӧм

объектӧн чӧжӧс, кутшӧмъясӧс чинтӧма

рӧскод мында вылӧ, вот перъян

кокньӧдӧм системаӧн вӧдитчӧмкӧд йитӧдын

перъян вот ставка урчитӧм йылысь”

Коми Республикаса Оланпас дорӧ

содтӧд

**ЭКОНОМИКА УДЖ СИКАСЪЯС,**

кутшӧмъясӧс збыльмӧдігӧн организацияяс да асшӧр уджалысьяс вермӧны вӧдитчыны 10 прӧчент мында вот ставкаӧн

|  |  |  |
| --- | --- | --- |
| Д/в№ | Асшӧр удж сикасъяс | Ставроссияса классификатор серти экономическӧй удж сикасъяслӧн код  ОК 029-2014 (КДЕС 2 ред.) |

| 1 | 2 | 3 |
| --- | --- | --- |
| 1. | Быдмӧг вӧдитӧм да скӧт видзӧм, вӧралӧм да тайӧ юкӧнъясын лӧсялана услугаяс сетӧм | 01 |
| 2. | Вӧр вӧдитӧм да вӧр лэдзӧм | 02 |
| 3. | Мукӧд мупытшса озырлун перйӧм (химическӧй промышленносьтлы да минеральнӧй мувердас вӧчӧмлы минеральнӧй сырьё перйӧм кындзи; торф перйӧм да агломерируйтӧм; сов перйӧм; мӧд группировкаясӧ пырттӧм мукӧд мупытшса озырлун перйӧм (вӧр-ва асфальт, асфальтитъяс да битумнӧй донізъяс перйӧм кындзи) | 08 (08.91, 08.92, 08.93, 08.99 кындзи (08.99.1 кындзи) |
| 4. | Сёян-юан вӧчӧм | 10 |
| 5. | Чуж вӧчӧм | 11.06 |
| 6. | Абу алкоголя юанторъяс вӧчӧм; минеральнӧй ва да мукӧд юан ва бутылкаясын вӧчӧм | 11.07 |
| 7. | Текстильысь изделиеяс вӧчӧм | 13 |
| 8. | Паськӧм вурӧм | 14 |
| 9. | Кучик да кучикысь изделиеяс вӧчӧм | 15 |
| 10. | Вӧр обработайтӧм да пуысь да пробкаысь изделиеяс вӧчӧм, пызан-улӧс кындзи, идзасторйысь изделиеяс да кыан материалъяс вӧчӧм | 16 |
| 11. | Бумага да бумагаысь изделиеяс вӧчӧм | 17 |
| 12. | Полиграфия удж да юӧр носительяс копируйтӧм | 18 |
| 13. | Химическӧй веществояс да химическӧй прӧдуктъяс вӧчӧм | 20 |
| 14. | Бурдӧдчан средствояс да медицинаын вӧдитчан материалъяс вӧчӧм | 21 |
| 15. | Резинаысь да пластмассаысь изделиеяс вӧчӧм | 22 |
| 16. | Мукӧд абу металлическӧй минеральнӧй прӧдукция вӧчӧм | 23 |
| 17. | Металлургическӧй производство | 24 |
| 18. | Дась металлическӧй изделиеяс вӧчӧм, машинаяс да оборудование кындзи | 25 |
| 19. | Компьютеръяс, электроннӧй да оптическӧй изделиеяс вӧчӧм | 26 |
| 20. | Электрическӧй оборудование вӧчӧм | 27 |
| 21. | Машинаяс да оборудование вӧчӧм, кутшӧмъясӧс абу пыртӧма мукӧд группировкаӧ (сынӧд суднояслы пускӧвӧй устройствояс, сынӧд суднояслы катапультируйтан устройствояс да с.в. оборудование вӧчӧм кындзи) | 28 (28.99.3 кындзи) |
| 22. | Пызан-улӧс вӧчӧм | 31 |
| 23. | Мукӧд дась изделие вӧчӧм | 32 |
| 24. | Машинаяс да оборудование дзоньталӧм | 33.12 |
| 25. | Электроннӧй да оптическӧй оборудование дзоньталӧм | 33.13 |
| 26. | Электрическӧй оборудование дзоньталӧм | 33.14 |
| 27. | Промышленнӧй машинаяс да оборудование монтируйтӧм | 33.20 |
| 28. | Электрическӧй энергияӧн, биаруӧн да руӧн могмӧдӧм; сынӧд кондиционируйтӧм (электроэнергияӧн вузасьӧм да руӧн да пӧсь ваӧн (шоныд энергияӧн) вузасьӧм кындзи) | 35 (35.14, 35.30.6 кындзи) |
| 29. | Ва босьтӧм, сӧстӧммӧдӧм да юклӧм | 36 |
| 30. | Ортсӧ лэдзан ва чукӧртӧм да обработайтӧм | 37 |
| 31. | Шыбласъяс чукӧртӧм, обработайтӧм да иналӧм; вторичнӧй сырьё обработайтӧм | 38 |
| 32. | Зданиеяс стрӧитӧм | 41 |
| 33. | Инженернӧй стрӧйбаяс стрӧитӧм | 42 |
| 34. | Торъя мога стрӧитчан уджъяс | 43 |
| 35. | Мувывса да трубопровода транспортлӧн удж | 49 |
| 36. | Вавывса транспортлӧн удж | 50 |
| 37. | Дженьыд кадся олӧм вылӧ местаяс сетӧм серти удж | 55.20 |
| 38. | Йӧзӧдчан удж | 58 |
| 39. | Шылад гижан да шылада произведениеяс лэдзан удж | 59.20 |
| 40. | Компьютеръяс уджтасӧн могмӧдӧм, тайӧ юкӧнын консультация услугаяс да мукӧд ӧттшӧтш сетан услуга | 62.0 |
| 41. | Мыччӧдъяс обработайтан удж, юӧр меститан услугаяс сетӧм, Ӧтуввез юӧр сетан коммуникация везйын порталъяслӧн удж | 63.1 |
| 42. | Мыччӧдъяс база да юӧр ресурсъяс лӧсьӧдӧм да наӧн вӧдитчӧм серти удж | 63.11.1 |
| 43. | Ошкӧмӧн либӧ сёрнитчӧм подув вылын олан фонд уджӧдӧмӧн веськӧдлӧм | 68.32.1 |
| 44. | Архитектура, инженернӧй корсьысьӧмъяс юкӧнын удж да тайӧ юкӧнъясын техническӧй консультацияяс сетӧм | 71.1 |
| 45. | Зданиеяскӧд да стрӧйбаяскӧд йитчӧм архитектура юкӧнын удж | 71.11.1 |
| 46. | Геодезия да картография серти удж | 71.12.4 |
| 47. | Гидрометеорология юкӧнын да сыкӧд матыса юкӧнъясын удж, вӧр-валӧн серпас, сійӧс няйтчӧдӧм серти мониторинг нуӧдӧм | 71.12.5 |
| 48. | Прӧдукциясӧ техническӧя ладмӧдӧм, стандартизируйтӧм, метрология, аккредитация, каталогӧ пыртӧм серти удж | 71.12.6 |
| 49. | Наука туялӧмъяс да разработкаяс | 72 |
| 50. | Исполнительскӧй искусствояс юкӧнын удж | 90.01 |
| 51. | Коммуникация оборудование дзоньталӧм | 95.12 |
| 52. | Мортлысь вынйӧр сӧвмӧдан да дзоньвидзалун бурдӧдан удж | 96.04 |

ОК 029-2014 (КДЕС 2 РЕД.) экономическӧй удж сикасъяслӧн Ставроссияса классификатор серти урчитӧма экономическӧй удж сикасъяс.

Вот мынтысь вермӧ вӧдитчыны 10 прӧчент мындаын вот ставкаӧн став сикаса экономическӧй удж серти, кутшӧмъяс веськалӧны группировкаяслӧн лӧсялана код улӧ (класс, классув, группа, группаув, сикас), кутшӧмӧс урчитӧма тайӧ содтӧдын.

”.